Saab 21

Το SAAB 21 ήταν σουηδικό μαχητικό / αεροσκάφος εγγύς υποστήριξης το οποίο πέταξε για πρώτη φορά το 1943. Επρόκειτο για ένα μονοκινητήριο αεροσκάφος με ουραίο «twin boom» που προωθούνταν από έλικα τοποθετημένη πίσω, σε ωστική διάταξη.

 Σχεδιασμός και ανάπτυξη 
Η Σουηδία ακολούθησε συστηματικά πολιτική ενίσχυσης των ενόπλων δυνάμεών της με υλικό εγχώριας παραγωγής σε όλη την διάρκεια του Δευτέρου Παγκοσμίου Πολέμου. Η προκαταρκτική μελέτη για την ανάπτυξη νέου μαχητικού ξεκίνησε το 1939. Το αεροσκάφος σχεδιάστηκε γύρω από τον κινητήρα Bristol Taurus, που θα τοποθετούνταν πίσω από το κόκπιτ στο κέντρο της ατράκτου και θα έστρεφε έλικα στο πίσω μέρος.

Το όλο εγχείρημα παρέμεινε ανενεργό για κάποιο χρονικό διάστημα, όμως το 1941 έγινε επανεκκίνησή του εξαιτίας της ανάγκης ενίσχυσης της αεροπορίας με σύγχρονα μαχητικά και της αδυναμίας προμήθειας ξένων τύπων αεροσκαφών. Το Saab 21 ολοκληρώθηκε τελικά με τον κινητήρα Daimler-Benz DB 605B, που κατασκευάζονταν εγχώρια κατόπιν αδείας. Επρόκειτο για ένα προηγμένο αεροσκάφος με τρίκυκλο ανασυρόμενο σύστημα προσγείωσης, εκτινασσόμενο κάθισμα για τον πιλότο και ισχυρό οπλισμό στο ρύγχος. Η γενική διάταξη του αεροσκάφους επέτρεψε αργότερα τον επανασχεδιασμό και την μετατροπή του σε αεριωθούμενο (το Saab J 21R).Erichs et al. 1988, p. 23.

 Επιχειρησιακή ιστορία 
Τα πρώτο από τα τρία πρωτότυπα πραγματοποίησε την παρθενική του πτήση στις 30 Ιουλίου με χειριστή τον δοκιμαστή-πιλότο Claes Smith. Κατά την απογείωση το αεροσκάφος έπεσε στον φράχτη στο τέλος του αεροδιαδρόμου εξαιτίας λανθασμένης διάταξης των flaps. Η δεύτερη προσπάθεια απογείωσης ήταν παρόλα αυτά επιτυχής.Widfeldt 1966, p. 261.

Οι παραδόσεις μαχητικών ξεκίνησαν τον Δεκέμβριο του 1945. Κατασκευάστηκαν 54 αεροσκάφη της έκδοσης Α-1 και στην συνέχεια ακολούθησαν ακόμη 124 και 119 των εκδόσεων A-2 και Α-3 αντίστοιχα.

Το Saab 21 αξιοποιήθηκε κυρίως ως μαχητικό-βομβαρδιστικό, ενώ υπήρξαν σχέδια και για την ανάπτυξη έκδοσής του με τον κινητήρα εμπρός.Widfeldt 1966, p. 264. Κατόπιν αξιολόγησης αποφασίστηκε να διατηρηθεί η αρχική διάταξη αλλά να εξεταστεί το ενδεχόμενο χρήσης κινητήρα jet. Η απόσυρση των ελικοφόρων Saab 21 ξεκίνησε το 1954.

 Εκδόσεις 

J 21A-1
Αρχική έκδοση παραγωγής. Κατασκευάστηκαν 54 μονάδες στα 1945-46. Όλα αποσύρθηκαν το 1949.
J 21A-2
Δεύτερη και τρίτη παρτίδα παραγωγής με αναβαθμισμένα υποσυστήματα και πυροβόλο των 20 mm εγχώριας προέλευσης.
A 21A-3
Πρώτη και δεύτερη παρτίδα της έκδοσης εγγύς υποστήριξης. 
J 21B
Έκδοση με τρία πυροβόλα των 20 mm στο ρύγχος και ραντάρ που θα προωθούνταν από κινητήρα Daimler-Benz DB 605E ή Rolls-Royce Griffon.Fredriksson, Urban. "Saab J 21/A 21/A 21R."  canit.se, 13 December 2000. Retrieved: 10 January 2010. Δεν υλοποιήθηκε.

 Χρήστες 
Σουηδία
Σουηδική Πολεμική Αεροπορία

 Διασωζόμενα αεροσκάφη 
Τρία αεροσκάφη είναι σήμερα στατικά εκθέματα σε μουσεία:
 Το 21A-3 με σειριακό αριθμό 21286 έχει μετατραπεί σε A 21R και εκτίθεται στο Μουσείο της Σουηδικής Πολεμικής Αεροπορίας.
 Το 21A-3 με σειριακό αριθμό 21311 εκτίθεται στο F 15 Söderhamn Flygmuseum
 Το 21A-3 με σειριακό αριθμό 21364 εκτίθεται στο Μουσείο της Σουηδικής Πολεμικής Αεροπορίας.

 Δείτε επίσης 

 Αεροσκάφη που σχετίζονται με την ανάπτυξη του Saab 21 
 Saab 21R

 Παρόμοια αεροσκάφη 
 Kyushu J7W
 Ambrosini SS.4
 Mansyū Ki-98
 Vultee XP-54 Swoose Goose
 Curtiss XP-55 Ascender
 XP-56 Black Bullet

 Παραπομπές 

 Βιβλιογραφία 
 Billing, Peter. "A Fork-Tailed Swede." Air Enthusiast Twenty-two, August–November 1983. Bromley, Kent, UK: Pilot Press, 1983.
 Erichs, Rolph, Kai Hammerich, Gudmund Rapp et al. The Saab-Scania Story. Stockholm: Streiffert & Co., 1988. ISBN 91-7886-014-8.
 This Happens in the Swedish Air Force (brochure). Stockholm: Information Department of the Air Staff, Flygstabens informationsavdelning, Swedish Air Force, 1983.
 Widfeldt, Bo. The Saab 21 A & R (Aircraft in Profile number 138). Leatherhead, Surrey, UK: Profile Publications, 1966.
 Wilson, Stewart. Combat Aircraft since 1945. Fyshwick, AU: Aerospace Publications, 2000. ISBN 1-875671-50-1.

 Εξωτερικοί σύνδεσμοι


21
Κατηγορία:Εμβολοκινητήρια στρατιωτικά αεροσκάφη
Κατηγορία:Μαχητικά αεροσκάφη
Κατηγορία:Αεροσκάφη εγγύς υποστήριξης